## **BTKM501BA**

## **Kreatív írás**

Nagy Orsolya

orsolya.nagy47@gmail.com

*Szerda 16.00-18.00*

*fsz. 1/1. terem*

## **A kurzus leírása**

A kurzuson a hallgatók kreatív tartalom- és szövegalkotási technikákkal, valamint azok hasznosíthatósági módjaival ismerkednek meg. A kurzus célja a hallgatók íráskészségének, kreatív gondolkodásának fejlesztése, illetve kollaboratív szövegírói feladatok révén a csapatmunka és a közös tervezés elősegítése. A kurzus fókuszában nem feltétlenül szépirodalmi igényű munkák létrehozása áll, hanem egy olyan projekt (világ/univerzum/szervezet) kiépítése, amely lehetőséget biztosít további változatos szövegek, akár audiovizuális tartalmak (karakterlapok, illusztrációk, hanganyagok, videók stb.) létrejöttére.

A félév során az orientációs alkalom kivételével váltott csoportban, kéthetente történik az óralátogatás! A csapatok kialakítása az első órán történik, a féléves menetrendet az oktató dokumentálja. A csapatok kialakítása után nincs lehetőség cserére/módosításra!

A kurzuson az **írott szöveg alapú tartalmak** létrehozása során **szigorúan tilos az MI-eszközök** használata bármely munkafázisban! (Tehát a tervezés során sem vehető igénybe!) A kurzus teljesítésének egyik feltétele, hogy az összes írott szöveg alapú tartalom a hallgatók saját, önálló munkája legyen.

A kurzuson az **illusztrációk** elkészítése során **megengedett** a generatív MI-eszközök használata, viszont minden esetben kötelező hivatkozni. A hallgatók felelősséget vállalnak a generált tartalom valóságtartalmáért és alkalmazhatóságáért. Amennyiben e szabályozást megszegik, az etikai vétséget jelent a Tanulmányi és Vizsgaszabályzatban foglaltak szerint.

A hallgatók tudomásul veszik, hogy nem megengedett eszközhasználat gyanúja esetén az oktatónak joga van ahhoz, hogy általa választott formában ellenőrizze a hallgatók tudását/szerzői ismereteit.

**Követelmények**

- órai jelenlét (kéthetenti óralátogatás révén max. 1 hiányzás megengedett; a hiányzás nem eshet a hallgatói prezentációk dátumára)

- aktív órai munka (az órán született terveket, szövegvázlatokat **kötelező feltölteni a kurzus Drive-jára!**)

- minden esetben saját szöveges tartalom létrehozása **(TILOS szöveggeneráló MI-t használni!)**

- egyéni vagy csoportos prezentáció a félév végén

**A prezentáció tartalmi követelményei:**

- egy fiktív világ vázlatos bemutatása (csoportos projekt esetén 1 régió/fő)

- min. 2 saját karakter bemutatása (csoportos projekt esetén 1 karakter/fő)

- egy, az adott világhoz tartozó szöveg elkészítése és tartalmi bemutatása (pl. okirat, szabályzat, vers/dalszöveg, reklámszöveg, szinopszis, naplóbejegyzés stb.) (csoportos projekt esetén 1 szöveg/fő)

- opcionális tartalmak: illusztrációk (az AI-képgenerálók használata engedélyezett), térképek, montázsok, lejátszási listák (Spotify, Youtube), közösségimédia-tartalmak (TikTok, Instagram stb.)

**Alkalmak**

1. **Február 19. – Óramegbeszélés** – A tematika és a követelmények tisztázása / Csapatok kialakítása
2. **Február 26. – Mi a kreatív írás? Klasszikus gyakorlatok I.**
3. **Március 5. – Mi a kreatív írás? Klasszikus gyakorlatok II.**
4. **Március 12. – Világépítés I.**
5. **Március 19. – Világépítés II.**
6. **Március 26. – Karaktertervezés I.**
7. **Április 2. – Karaktertervezés II.**
8. **Április 16. – Kollaboratív történetalkotás I.**
9. **Április 23. – Kollaboratív történetalkotás II.**
10. **Április 30. – Hallgatói prezentációk I.**
11. **Május 7. – Hallgatói prezentációk II.**

**Hivatkozások**

*E-learning:* [*https://elearning.unideb.hu/course/view.php?id=5407*](https://elearning.unideb.hu/course/view.php?id=5407)

*Drive:* [*https://drive.google.com/drive/folders/1OlDnsq1O8xY1KGoNB4DJN\_jgaVJytjnK?usp=sharing*](https://drive.google.com/drive/folders/1OlDnsq1O8xY1KGoNB4DJN_jgaVJytjnK?usp=sharing)

**Ajánlott irodalom**

Gesing, Fritz: *Kreatív írás. Mesterfogások íróknak*, ford. Szalma Julianna, Miskolc: Z-Press, 2007.

Lackfi János–Molnár *Krisztina Rita: Titkos versműhely. Kreatív írás ötletek és tippek.* Budapest: Móra, 2019.

Samu Ágnes: *Kreatív írás. Az ötlettől a kész írásműig.* Budapest: Holnap, 2012.